open-index/open-wikipedia-markdown huggingface dataset:
சவிதா கன்சுவால்

**சவிதா கன்சுவால்** (*Savita Kanswal*) என்பவர் உத்தராகண்டம் மாநிலத்தைச் சேர்ந்த இந்திய மலையேறுபவர் ஆவார். 16 நாட்களுக்குள் எவரெசுட்டு சிகரம் மற்றும் மக்காலு ஆகிய இரண்டு சிகரத்திலும் ஏறிய முதல் இந்தியப் பெண்மணி ஆவார். இவர் அக்டோபர் 4,2022 அன்று பனிச்சரிவு விபத்தில் இறந்தார். சனவரி 2024-இல், இவர் இந்தியாவின் சாகச விளையாட்டுகளில் மிக உயர்ந்த கரவமான டென்சிங் நோர்கே தேசிய சாகச விருதை மரணத்திற்குப் பிறகு பெற்றார்.

## ஆரம்பகால வாழ்க்கை
சவிதா கன்சுவால் உத்தரகாசியின் தொலைதூர லோந்த்ரு கிராமத்தில் கீழ் நடுத்தர வர்க்க விவசாயக் குடும்பத்தில் பிறந்தார். நான்கு சகோதரிகளில் இவர் இளையவர். 2013ஆம் ஆண்டில், உத்தரகாசியில் உள்ள நேரு மலையேற்ற பயிற்சி நிறுவனத்தில் அடிப்படை மற்றும் மேம்பட்ட மலையேறும் படிப்புகளை முடித்தார்.

## தொழில்
சவிதா மே 2022 இல் உலகின் மிக உயரமான சிகரமான எவரெசுட்டு சிகரத்தில் இந்தியாவின் கொடியை உயர்த்தியதன் மூலம் தேசிய சாதனையைப் படைத்தார். இவர் மே 12,2022 அன்று எவரெசுட்டு சிகரத்தில் (8848 மீ) ஏறி, 16ஆவது நாளில் இந்த மைல்கல்லை அடைந்தார். மே 28,2022 அன்று, இவர் உலகின் ஐந்தாவது மிக உயரமான சிகரமான மகாலுவை (8485 மீ) மீது ஏறினார்.

எவெரெசுடுக்கு முந்தைய பயணத்திற்கு முன், சவிதா திரிசூல மலை உட்பட இந்தியா முழுவதும் ஐந்து சிகரங்களில் வெற்றிகரமாக ஏறினார். திரௌபதி கா தண்டா சிகரத்தில் நேரு மலையேற்ற பயிற்சி நிறுவனத்தின் மேம்பட்ட மலையேறும் பயிற்சியின் பயிற்றுவிப்பாராக பணியாற்றினார்.

## மரணம்
உத்தராகண்டம் மாநிலத்தின் உத்தரகாசி மாவட்டத்தில் உள்ள திரௌபதி கா தண்டா-2 சிகரத்தில் பனிச்சரிவில் சிக்கி சவிதா 4 அக்டோபர் 2022 அன்று இறந்தார். பாரம்பரியத்தைப் பின்பற்றி, இவருக்கு 'ஜல் சமாதி' (தண்ணீரில் அடக்கம்) செய்யப்பட்டது.  இது உத்தராகண்டத்தில் சகோதரர்கள் இல்லாத திருமணமாகாத பெண்களுக்கு அனுசரிக்கப்படும் ஒரு நடைமுறையாகும்.

உத்தராகண்டம் முதலமைச்சர் புஷ்கர் சிங் தாமி, மனேரி இடைநிலைக் கல்லூரியின் பெயரைச் சவிதாவின் பெயரில் மாற்றுவதாக அறிவித்துள்ளார். இந்திய அரசால் 2022 டென்சிங் நோர்கே தேசிய சாகச விருது இவருக்கு மரணத்திற்குப் பிறகு வழங்கப்பட்டது.

## மேற்கோள்கள்

பகுப்பு:2022 இறப்புகள்
பகுப்பு:இந்திய மலையேற்ற வீரர்கள்
பகுப்பு:உத்தராகண்டு நபர்கள்
இராதா சலுஜா

**இராதா சலுஜா** ( *Radha Saluja* ) ஓர் இந்திய நடிகையாவார். இவர் முக்கியமாக பாலிவுட், பஞ்சாபி மற்றும் தமிழ், சில வங்காளம், மலையாளம், தெலுங்கு மற்றும் கன்னடத் திரைப்படங்களில் பணியாற்றியுள்ளார். புனே, திரைப்படம் மற்றும் தொலைக்காட்சி கல்லூரியின் முன்னாள் மாணவியாவார். இவர் நடிகர் ம. கோ. இராமச்சந்திரனுக்கு கதாநாயகியாக இதயக்கனி (1975) மற்றும் இன்றுபோல் என்றும் வாழ்க (1977) ஆகிய திரைப்படங்களில் நடித்துள்ளார். *ஹர் ஜீத்* (1972) மற்றும் *ஏக் முத்தி ஆஸ்மான்* (1973) போன்ற இந்திப் படங்களுக்காகவும் இவர் அறியப்படுகிறார். 1975 இல், இராதா  திரைப்படமான *மோர்னி* (1975) என்ற பஞ்சாபித் திரைப்படத்தில் தோன்றினார்.

## தொழில்
1970 களின் முற்பகுதியில், *ஆஜ் கி தாசா கபர்* (1973),  சீக்கிய மதத் திரைப்படமான *மன் ஜீதே ஜக் ஜீத்* (1973), *துக் பஞ்சன் தேரா நாம்* (1974) போன்ற பல படங்களில் கதாநாயகியாகத் தோன்றினார். *மன் ஜீதே ஜக் ஜீத்* படத்தில் இவர் சுனில் தத்துடன் நடித்தார். தமிழ்த் திரைப்படங்களான இதயக்கனி (1975) மற்றும் இன்றுபோல் என்றும் வாழ்க (1977) ஆகிய படங்களில் ம. கோ. இராமச்சந்திரனுடன் கதாநாயகியாக நடித்தார். இவை இரண்டும் தமிழ்த் திரையுலகில் 1975 மற்றும் 1977 ஆம் ஆண்டின் மிகப் பெரிய வெற்றிப்படங்காளாக அமைந்தன. என். டி. ராமராவ் மற்றும் இரசினிகாந்துடன்  *டைகர்* (1979) என்ற தெலுங்குத் திரைப்படத்திலும் நடித்தார். 1981 இல், இவர் விது வினோத் சோப்ராவின் *சசயே மௌட்* படத்தில் நடித்தார்.

## சொந்த வாழ்க்கை
இராதா சலுஜா பிரபல திரைப்படத் தொகுப்பாளர் ரேணு சலுஜாவின் மூத்த சகோதரியாவார்.

2003இல் பனானா பிரதர்ஸ் என்ற பஞ்சாபி படத்தில் கடைசியாக நடித்த பின்னர் திரைபடங்களில் நடிப்பதிலிருந்து விலகி லாஸ் ஏஞ்சல்ஸ் சென்றார். அங்கு  வானொலி நிகழ்ச்சித் தொகுப்பாளரான சமீம் சைதி என்பவரை மணந்தார். மேலும் இரண்டு இசைக் குழுக்களுடன் சேர்ந்து அமெரிக்கா முழுவதும் பாடினார். அமெரிக்காவில் வசிக்கும் போது, இராதா லாஸ் ஏஞ்சல்ஸ் நீதிமன்றத்தில் ஆசிய மொழிகளின் சிறப்பு மொழிபெயர்ப்பாளராகவுன் பணிபுரிந்தார்.

## மேற்கோள்கள்

## வெளி இணைப்புகள்
* 
* Radha Saluja at Bollywood Hungama

பகுப்பு:கன்னடத் திரைப்பட நடிகைகள்
பகுப்பு:வங்காளத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:இந்தித் திரைப்பட நடிகைகள்
கிர்சுடென்போட்சு தேசிய தாவரவியல் பூங்கா

**கிர்சுடென்போட்சு தேசிய தாவரவியல் பூங்கா** (*Kirstenbosch National Botanical Garden*) என்ற இந்த முக்கியமான தாவரவியல் பூங்கா, தென்னாப்பிரிக்கா நாட்டிலுள்ள, மேசை மலையின் கிழக்கு அடிவாரத்தில், கேப் டவுன் நகரில் உள்ளது. தென்னாப்பிரிக்காவின் பத்து தேசிய தாவரவியல் பூங்காக்களில் இதுவும் ஒன்றாகும். இதில் தென்னாப்பிரிக்காவின் ஆறு வேறுபட்ட உயிர்மச் சூழ்நிலைகளில் ஐந்து உயிரிமங்கள் பேணப்படுகின்றன. இங்கு அகணியத் தாவரங்களை, அதற்குரிய சூழல்களில் பயிரிட்டு வளர்க்கின்றனர். 1913 ஆம் ஆண்டு இது தென்னாப்பிரிக்காவின் தாவர வளங்களைப் பாதுகாக்க ஏற்படுத்தப்பட்டது.

## உலர் தாவரகங்கள்

* கோம்ப்டன் (Compton) உலர் தாவரகம் என்பது இப்பூங்காவில் உள்ளது. இது ஆப்பிரிக்கத் தாவரங்களையும், புதிய தாவரயினங்களையும் கண்டறிந்து விவர ஆவணங்களை உருவாக்குகின்றன.. ஏறத்தாழ 2, 50,000 உலர்ந்த தாவர ஆவணங்கள் இங்கு பாதுகாக்கப்படுகின்றன. ஆய்வாளர்கள் பயன்படுத்தும் வகையில் பெரிய நூலகமொன்றும் இங்குள்ளது.
* தென்னாப்பிரிக்கா உலர் தாவரக அருங்காட்சியகம் இங்குள்ளது. உலகின் பல பகுதிகளின் தாவரயினங்கள் இங்கு சேகரிக்கப்பட்டுள்ளன. முதன்முதலில் டேனிய தாவரவியலாளர் (Christian Friedrich Ecklon) 325 தாவர ஆவணங்களோடு இதனைத் தொடங்கினார். 1855 ஆம் ஆண்டு செருமானிய மருத்துவரும், தாவரவியலாளரும் ஆன மருத்துவர் கார்ல் வில்ம் (Dr. Karl Wilhelm Ludwig Pappe), 325 ஆவணங்களைப் பாதுகாத்து விரிவு படுத்தினார். 
* 1902 ஆம் ஆண்டு *Stellenbosch* அரசு உலர் தாவரகம்  தோற்றுவிக்கப்பட்டது. 1996 ஆம் ஆண்டு இது கோம்ப்டன் உலர் தாவரகத்தோடு ஒருங்கிணைக்கப்பட்டது.

## மேற்கோள்கள்

## வெளியிணைப்புகள்

* Official website from SANBI 
* Kirstenbosch entry at Botanical Gardens Conservation International
* Description and history of Kirstenbosch at the University of Wisconsin
* தென்னாப்பிரிக்காவின் தாவரவியல் கழகம்
* Kirstenbosch Conservatory: Kay Bergh Bulb House

பகுப்பு:ஆப்பிரிக்காவின் உலர்தாவரகங்கள்
கபாரவ்சுக்கு

**கபாரவ்சுக்கு** (*Khabarovsk*, உருசியம்: Хаба́ровск, , **ஹபாரவ்ஸ்க்**) என்பது  உருசியாவிலுள்ள கபாரவ்சுக் பிரதேசத்தின் நிருவாக அலுவலக நகரமாகும். சீன–உருசிய எல்லைப்பகுதியில் இருந்து 30 கிமீ தொலைவில், அமுர் ஆறு, உசூரி ஆறுகளின் ஆற்றுச்சந்தியில் உள்ளது. விளாதிவசுத்தோக் நகரத்தின் வடக்கே 800கிமீ தொலைவில் அமைந்துள்ளது. 2021 ஆம் ஆண்டு உருசிய மக்கள் தொகைக் கணக்கெடுப்பின் படி, இந்நகரத்தில் 617,441 மக்கள் வாழ்கின்றனர். செர்ஜி போட்ரோவ் என்ற புகழ் பெற்ற திரைப்பட நபர் இந்த நகரத்தவர் ஆவார்.

## இரட்டை நகரங்கள்
இது இரட்டை நகரம் ஆகும்.
* நைகாடா, யப்பான் (1965)
* போர்ட்லன்ட் (ஒரிகன்), அமெரிக்க ஐக்கிய நாடுகள் (1988)
* Victoria, கனடா (1990) As of March 4, 2022, Victoria City Council voted to suspend the city's relationship with Khabarovsk as a result of the 2022 உக்ரைன் மீதான உருசியாவின் படையெடுப்பு.
* கார்பின், சீனா (1993)
* புசியானா, தென் கொரியா (2002)
* சன்யா, சீனா (2011)

## மேற்கோள்கள்

## வெளி இணைப்புகள்

*Official website of Khabarovsk 
*Khabarovsk Business Directory  
*சீனா - இரசியா நட்புறவும், வரலாறும்
* கபாரச்சுக்கு (Khabarovsk) இணையதளம்

பகுப்பு:உருசிய நகரங்கள்
பூலோ காசாப்

**பூலோ காசாப்** (மலாய்: *Buloh Kasap*; ஆங்கிலம்: *Buloh Kasap*; சீனம்: 巫罗加什) என்பது மலேசியா, ஜொகூர் மாநிலத்தில் சிகாமட் மாவட்டத்தில் உள்ள ஒரு நகரம். இந்த நகரம் சிகாமட் நகரத்திற்கு வடக்கே 10 கி.மீ. தொலைவில் அமைந்து உள்ளது.

மலேசியக் கூட்டரசு சாலை 1 (*Malaysia Federal Route 1*), பூலோ காசாப் நகரின் முதனமைச் சாலையாக விளங்குகிறது. இந்தச் சாலை பூலோ காசாப் நகரத்தை கிம்மாஸ்; மற்றும் சிகாமட் நகரங்களுடன் இணைக்கிறது.

## பொது
சிகாமட் நகரத்திற்கு அருகே அமைந்திருப்பதாலும்; பூலோ கசாப் நகர்ப்பகுதியில் உள்ள தாமான் யாயசான் தொழில்பூங்காவின் வளர்ச்சியாலும், இந்த நகரம், சிகாமட்டின் இரண்டு செயற்கை நகரங்களில் ஒன்றாக விளங்குகிறது.

துன் ரசாக் நெடுஞ்சாலை (*Tun Razak Highway*) பூலோ கசாப்பில் இருந்து சுமார் 4 கி.மீ. (2 மைல்) தொலைவில் அமைந்துள்ளது.

## பெயர்

**பூலோ கசாப்** என்ற பெயர், ஒரு வகையான மூங்கில் இனத்தின் பெயரில் இருந்து உருவான மலாய் சொற்களாகும். இந்த நகரம் நிறுவப்பட்டபோது அங்கு அந்த வகையான மூங்கில்கள் அதிகமாகக் கிடைத்தன.

குறிப்பாக பூலோ கசாப் பழைய சந்தைக்கு அருகில் இந்த மரங்கள் இன்றும் உள்ளன. பூலோ கசாப் என்றால் மலாய் மொழியில் "கரடுமுரடான மூங்கில்" என்று பொருள்.

## வரலாறு

பூலோ கசாப்பின் பழைய பாலம் மலேசியக் கூட்டரசு சாலை 1 கட்டுமானத்தின் போது பிரித்தானிய மலாயா அரசாங்கத்தால் கட்டப்பட்டது. இருப்பினும், பிரித்தானிய வீரர்கள் இரண்டாம் உலகப் போரின் போது பாலத்தின் ஒரு பகுதியைத் தகர்த்து விட்டார்கள்.

சிங்கப்பூர் தீவை நோக்கி சப்பானியவீரர்களின் முன்னேற்றத்தைத் தற்காலிகமாகத் தடுத்து நிறுத்துவதற்காகப் பூலோ காசாப் பாலம் தர்க்கப்பட்டது. போர் முடிவுக்கு வந்ததும் புதிய பாலம் கட்டப்பட்டது.

இருப்பினும் இந்தப் பாலம் 1964-இல் ஜொகூரில் ஏற்பட்ட கடும் வெள்ளத்தின் போது, 9-ஆவது மைலில் உள்ள பாலத்துடன் சேர்ந்து அடித்துச் செல்லப்பட்டது. அதன் அருகே புதிய பாலம் கட்டப்பட்டது. அப்போது தற்காலிகமாக ஒரு பெய்லி பாலமும் கட்டப்பட்டது. தற்போது புதிய பாலம் மட்டுமே பயன்பாட்டில் உள்ளது. பழைய பாலத்தின் எச்சங்களை இன்றும் இங்கு காணலாம்.

## மேலும் காண்க
* சிகாமட்
* ஜெமிந்தா
* சாஆ
* பத்து அன்னம்

## மேற்கோள்கள்

*

## வெளி இணைப்புகள்

‎

பகுப்பு:சிகாமட் மாவட்டம்
பகுப்பு:மலேசிய நகரங்கள்
பகுப்பு:ஜொகூர் மாநிலத்தில் உள்ள நகரங்கள்
பள்ளிக்கூடம் (பக்கவழி நெறிப்படுத்தல்)

* பள்ளிக்கூடம் (கல்வி கற்கும் இடம்)
* பள்ளிக்கூடம் (திரைப்படம்)
* பள்ளிக்கூடம் (நூல்)
என். கே. தேசம்

**என். குட்டிகிருஷ்ணா பிள்ளை** (*N. K. Desam*, 31 அக்டோபர் 1936 – 4 பெப்பிரவரி 2024), **என். கே. தேசம்** என்று நன்கு அறியப்பட்ட தென்னிந்தியாவின் கேரளாவைச் சேர்ந்த இந்திய மலையாளக் கவிஞரும் இலக்கிய விமர்சகரும் ஆவார். 2009 இல், இவரது கவிதைத் தொகுப்பான *முத்ரா* கேரள சாகித்திய அகாதமி விருதை வென்றது. இரவீந்திரநாத் தாகூர் எழுதிய *[[கீதாஞ்சலி]]* படைப்பினை 2017 ஆம் ஆண்டு மலையாளத்தில் மொழிபெயர்த்தார். இந்நூல் கேரளாவின் கேந்திர சாகித்திய அகாதமி மொழிபெயர்ப்புப் பரிசுக்கு தேர்ந்தெடுக்கப்பட்டது.

## வாழ்க்கை வரலாறு
என். கே. தேசம் 1936 அக்டோபர் 31 அன்று ஆலுவா அருகிலுள்ள தேசோம் கிராமத்தில் பிறந்தார். ஆயுள் காப்பீட்டுக் கழகத்தில் அதிகாரியாக இருந்த இவர் 1996 இல் ஓய்வு பெற்றார். ஆர். லீலாவதியை மணந்து மூன்று குழந்தைகளைப் பெற்றார். பன்னிரண்டு வயதிலிருந்தே எழுதத் தொடங்கிய இவர், 10 இற்கும் மேற்பட்ட கவிதைத் தொகுப்புகளை வெளியிட்டார். இவரது முதல் தொகுப்பு **அந்திமலரி** என்பதாகும், இவர் அந்திமலரி தொகுப்பை 1973 இல் வெளியிட்டார். 2016 இல், இரவீந்திரநாத் தாகூரின் 'கீதாஞ்சலி' யை மலையாள மொழியில் மொழிபெயர்த்ததற்காக கேந்திர சாகித்திய அகாதமி விருதைப் பெற்றார்.

என். கே. தேசம் 2024 பெப்பிரவரி 4 அன்று கொடுங்கல்லூரில் உள்ள ஒரு மருத்துவமனையில் காலமானார். இறக்கும் போது இவருக்கு வயது 87. மறுநாள் இவரது உடல் தகனம் செய்யப்பட்டது. இவரது இறுதிச் சடங்கிற்கு உள்ளூர் காவற்காரர்களுடன் நூற்றுக்கணக்கான மக்கள் கூடி இறுதி அஞ்சலி செலுத்தினர்.

## படைப்புகள்

## மேற்கோள்கள்

## வெளி இணைப்புகள்
* 

பகுப்பு:1936 பிறப்புகள்
பகுப்பு:2024 இறப்புகள்
பகுப்பு:மலையாள எழுத்தாளர்கள்
பகுப்பு:மலையாள மக்கள்
பகுப்பு:கேரள சாகித்ய அகாடமி விருது பெற்றவர்கள்
ககாங்

**ககாங்** (மலாய்: *Kahang*; ஆங்கிலம்: *Kahang*; சீனம்: 加亨) என்பது மலேசியா, ஜொகூர், குளுவாங் மாவட்டத்தில், குளுவாங் நகரத்திற்கு மேற்கே அமைந்துள்ள நகரமாகும்.

ஜொகூர் மாநிலத்தில் மட்டும் அல்ல; மலேசியாவில் தனிமைப்படுத்தப்பட்ட நகரங்களில் ககாங் நகரமும் ஒன்றாக அறியப்படுகிறது.  எண்டாவ்-ரொம்பின் தேசியப் பூங்காவிற்கு அருகாமையில் உள்ளதால், இந்த நகரம் பொதுவாக எப்போதுமே அமைதியாகவே காணப்படும்.

## பொது
இந்த நகரம்,  எண்டாவ்-ரொம்பின் தேசியப் பூங்காவிற்குச் செல்வதற்கு முன், இறுதி நிறுத்தமாக அறியப்படுகிறது. கூட்டரசு சாலை 50 (மலேசியா) (*Federal Route 50*) என்று அழைக்கப்படும் பத்து பகாட் - குளுவாங் - மெர்சிங் சாலை வழித்தடத்தில் (*Jalan Batu Pahat–Kluang–Mersing*) அமைந்துள்ளது.

குளுவாங் நகரில் இருந்து 28 மைல் தொலைவில் ககாங் நகரின் மலைப்பகுதியில் ஓர் இயற்கை நெல் பண்ணையும் உள்ளது. சுற்றுலாத் தலமாக மாறிவரும் இந்தப் பண்னையில் இயற்கை உரங்கள் மட்டுமே பயன்படுத்தப்படுகின்றன.

ககாங், சுங்கை பெரோ பழங்குடி கிராமத்தில் வாழும் பழங்குடி மக்கள், தங்களின் அன்றாடப் பயன்பாட்டிற்கு, கிணறுகளில் கிடைக்கும் சுத்தமான நன்னீரை இன்றும் பயன்படுத்தி வருகின்றனர்.

## ககாங்கில் உள்ள பள்ளிகள்
### தொடக்கப பள்ளிகள்
* செரி செடோகோக் தேசியப்பள்ளி
* முத்தியாரா தேசியப்பள்ளி
* ககாங் தேசியப்பள்ளி
* ககாங் கல் 24 தமிழ்ப்பள்ளி
* ககாங் சீனப்பள்ளி

### உயர்நிலைப் பள்ளி
* ககாங் உயர்நிலைப்பள்ளி

## ககாங் தமிழ்ப்பள்ளி

ககாங் நகர்ப்புறத்தில் **1 தமிழ்ப்பள்ளி** உள்ளது. அதில் **26 மாணவர்கள்** பயில்கிறார்கள். **10 ஆசிரியர்கள்** பணியாற்றுகிறார்கள். 

மலேசிய கல்வி அமைச்சு **2022 சூன் மாதம்** வெளியிட்ட புள்ளிவிவரங்கள்.

## மேலும் காண்க
* சிம்பாங் ரெங்கம்
* லாயாங் லாயாங்
* மாச்சாப்
* சாஆ
* எண்டாவ்-ரொம்பின் தேசியப் பூங்கா

## மேற்கோள்கள்

## வெளி இணைப்புகள்

பகுப்பு:மலேசிய நகரங்கள்
பகுப்பு:ஜொகூர் மாநிலத்தில் உள்ள நகரங்கள்‎
பகுப்பு:குளுவாங் மாவட்டம்
நியோடிமியம்(III) கார்பனேட்டு

**நியோடிமியம்(III) கார்பனேட்டு** (*Neodymium(III) carbonate*) என்பது  Nd2(CO3)3 என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிம வேதியியல் சேர்மமாகும். இந்த உப்பில் நியோடிமியம் +3 என்ற ஆக்சிசனேற்ற நிலையிலும் கார்பனேட்டு -2  என்ற ஆக்சிசனேற்ற நிலையிலும்  காணப்படுகிறது. நீரற்ற வடிவம் ஊதா-சிவப்பு நிறத்திலும் எண்ணிரேற்று இளஞ்சிவப்பு நிறத்தில் திண்மநிலையிலும் காணப்படுகிறது. இந்த இரண்டு உப்புகளும் தண்ணீரில் கரைவதில்லை.

## தயாரிப்பு
நியோடிமியம்(III) ஐதராக்சைடும் கார்பன் டை ஆக்சைடும் சேர்ந்து வினைபுரிவதால் நியோடிமியம்(III) கார்பனேட்டு உருவாகும்.
 
:2Nd(OH)3 + 3CO2 → Nd2(CO3)3 + 3H2O

அனிலினில் உள்ள நியோடிமியம்(III) குளோரைடு கரைசல் வழியாக அழுத்தத்தின் கீழ் கார்பனீராக்சைடை செலுத்துவதன் மூலமும் நியோடிமியம்(III) கார்பனேட்டை தயாரிக்க முடியும். :

:2NdCl3 + 3CO2 + 6C6H2NH2 + H2O → Nd2(CO3)3 + 6C_6H_5NH_2·HCl

நியோடிமியம்(III) குளோரோ அசிட்டேட்டை நீராற்பகுப்பு வினைக்கு உட்படுத்தியும் நியோடிமியம்(III) கார்பனேட்டு தயாரிக்கலாம்:

:2Nd(C2Cl3O2)3 + 3H2O → Nd2(CO3)3 + 6CHCl3 + 3CO2

நியோடிமியம்(III) குளோரைடுடன் நீரில் கரைக்கப்பட்ட அம்மோனியம் பைகார்பனேட்டைச் சேர்த்து வினைபுரியச் செய்தாலும் நியோடிமியம்(III) கார்பனேட்டு உருவாகும்.

## பண்புகள்
### வேதிப் பண்புகள்
நியோடிமியம்(III) கார்பனேட்டு அமிலங்களில் கரைந்து கார்பனீராக்சைடை வெளியிடுகிறது:
:Nd2(CO3)3 + 6H+ → 2Nd3+ + 3H2O + 3CO2↑

அமிலங்களுடன் வினைபுரிந்து பல உப்புகளையும் நியோடிமியம்(III) கார்பனேட்டு உருவாக்கும். ：
:H+ + Nd2(CO3)3 → Nd + H2O + CO2

எடுத்துக்காட்டாக அசிட்டிக் அமிலத்துடன் வினைபுரிந்து நியோடிமியம் அசிட்டேட்டு உப்பை உருவாக்குகிறது:

:6CH3COOH + 2Nd2(CO3)3 → 2Nd(CH3COO)3 + 3H2O + 3CO2

அமோனியம் கார்பனேட்டு, சோடியம் கார்பனேட்டு, பொட்டாசியம் கார்பனேட்டு மற்றும் பிற உப்புகளுடன் சேர்ந்து நியோடிமியம்(III) கார்பனேட்டு அணைவுச் சேர்மங்களைக் கொடுக்கிறது.  வாலைவடி நீரைக் காட்டிலும் நீர்க்கரைசலில் இவற்றின் கரைதிறன் நன்றாக வெளிப்படுகிறது. சூடுபடுத்தினால் இவ்வுப்பை நியோடிமியம்(III) ஆக்சைடு போன்ற வேறு உப்பாகவும் மாற்ற முடியும். ஐதரசீன் சேர்மத்துடன் வினைபுரிந்து  Nd2(CO3)3·12N2H4·4H2O என்ற சேர்மத்தைக் கொடுக்கிறது. இது ஓர் ஒளிபுகும் படிகமாகும். இப்படிகம் தண்ணீரில் சிறிதளவு கரையும். பென்சீனில் கரையாது. d20°C = 1.96 கி/செ.மீ3 என்பது இதன் கரைதிறன் அளவாகும்.

### இயற்பியல் பண்புகள்
நியோடிமியம்(III) கார்பனேட்டு படிகங்களாக உருவாகிறது.Nd2(CO3)3·n H2O என்ற பொது வாய்பாட்டிலான படிக நீரேற்று இதன் உட்கூறாக இருக்கும். வாய்பாட்டிலுள்ள n = 2.5 மற்றும் 8 வரை மாறுபடும். நியோடிமியம்(III) கார்பனேட்டு தண்ணீரில் கரையாது.

## பயன்
நியோடிமியம்(III) கார்பனேட்டை சீரொளிகள், கண்ணாடிகளுக்கு வண்ணம் பூசுதல் மற்றும் மின்கடத்தா பொருள்களில் பயன்படுத்த முடியும்

## மேலும் காண்க
* நியோடிமியம்
* கார்பனேட்டு
* இலந்தனைடு

## மேற்கோள்கள்

பகுப்பு:நியோடிமியம்(III) சேர்மங்கள்
பகுப்பு:கார்பனேட்டுகள்
சுவைச்சாறு

**சுவைச்சாறு** (*Sauce*) என்பது சமையலில் தயாரிக்கப்படும் உணவின் துணை உணவாகும். இதில் பல வகைகள் இருக்கின்றன. அவை நாட்டுக்கு நாடு வேறுபடுகின்றன. ஒவ்வொரு நாட்டு உணவு கலாச்சாரத்திற்க்கும் ஏற்ப, இவையும் வேறுபடுகின்றன. தமிழில் இவ்வாறு வேறுபடும் துணை உணவுகளை, *வெஞ்சனம்* என்று அழைப்பர். திட உணவுப் பொருளுடன் கலந்து உண்ணப் பயனாகும் இனிப்பு அல்லது காரம் சுவையுடைய பசைக்கலவையையே, சுவைச்சாறு என்கிறோம். பிரித்தானியர்கள் இந்தியாவை ஆண்ட பொழுது, இந்த உணவின் தாக்கத்தால், சில உணவு மாற்றங்கள் அவர்கள் உணவில் ஏற்பட்டன. அம்மாற்றத்தில் இணைந்த இந்த சுவைச்சாறு வகைகளும் அடங்கியுள்ளன.

## இவற்றையும் காணவும்
* ஊறுகாய்
* சட்னி
* சாலட்
* சம்பல்
* சுவைச்சாறு செய்யுமிடம்

## மேற்கோள்கள்

## காட்சியகம்

File:Tabasco sauce.jpg | மிளகு சுவைச்சாறு புட்டி
File:Khrenovina-sauce.jpg | சைபீரியா சுவைச்சாறு தக்காளி, பூண்டு, முள்ளங்கி
File:Korean sauce-Choganjang-01.jpg |கொரிய சுவைச்சாறு சோயா சுவைசாறு + புளிங்காடி
File:Lunch sauces.jpg  | "சமோசா" சிவப்பு மிளகாய் சுவைச்சாறு, ஆப்ரிகாட் சிபொடில், பகோடா சட்னி, பச்சை மிளகாய் சட்னி

பகுப்பு:பூண்டு உணவுகள்
கனகதுர்கா

**கனகதுர்கா** (*Kanakadurga*) என்பவர் மலையாளத் திரைப்படங்களில் நடித்ததற்காக நன்கு அறியப்பட்ட ஓர் இந்திய நடிகை ஆவார். இவர் ஆந்திராவின் விசயவாடாவைச் சேர்ந்தவர். மலையாளத் திரைப்படமான *நெல்லு* படத்தில் குருமத்தியாக அறிமுகமானார். இவர் தமிழ், கன்னடம் மற்றும் தெலுங்கு மொழிகளில் சில திரைப்படங்களில் நடித்துள்ளார். இவர் மலையாள ஒளிப்பதிவாளர் கேமச்சந்திரனை மணந்தார். இவரின் மகள் மானசா பிக் பி, காக்கி, ஜூபிலி, கல்கத்தா நியூஸ், தி ஸ்னேக் அண்ட் லேடர் போன்ற மலையாளத் திரைப்படங்களிலும், நந்தனவனம் 120 கி. மீ. சங்கர் போன்ற தெலுங்குத் திரைப்படங்களிலும் தமிழ் தொலைக்காட்சித் தொடரான உதிரிப்பூக்களிலும் நடித்துள்ளார். இவர் இப்போது தொலைகாட்சி திரைப்படங்கள் மற்றும் சோப் ஓபராக்களில் நடித்து வருகிறார்.

## திரைப்படவியல்

### மலையாளம்

* ஜெயன்-புராணத்தின் பின்னணியில் உள்ள மனிதன் (2010) -ஆவணப்படம்
* சூத்ரதரன் (2001) பாரதி அக்கா
* *வேட்டா* (1984) 
* என்டே *கிராமம்* (1984) 
* என்னே ஜான் தெடுன்னு (1983) சாரதா
* *இத்தும் ஒரு ஜீவிதம்* (1982) 
* *காலம்* (1982) 
* *மருபாச்சா* (1982) துர்கா
* *கொரிதாரிச்சா நால்* (1982) 
* *கொடுமுடிகல்* (1981) 
* தாவரா (1981) தேவகி
* அரியாபேத ரகசியம் (1981) சரோஜ
* *காட்டுக்களளன்* (1981) 
* *ரந்து முகங்கல்* (1981) 
* *காட்டுபோத்து* (1981) 
* *அக்னிசேத்திரம்* (1980) -சாந்தா
* *ஆரோகனம்* (1980) தேவி
* *இடிமுழக்கம்* (1980) காயத்ரிதேவி/மேரிக்குட்டி
* *மகரவிளக்கு* (1980) 
* *பிராலயம்* (1980) -லட்சுமி
* *சக்தி* (1980) 
* *கரிம்பனா* (1980) 
* *இவல் ஈ வழிவரே (1980) *
* *அபிமன்யு* (1980) 
* *அக்னிவ்யோஹம்* (1979) 
* *சிகரங்கல்* (1979) 
* *சிம்மாசனம்* (1979) மாதவி
* இரும்பழிக்கல் (1979) சைனபா
* தாரங்கம் (1979) ஜானுவாக
* *அவனோ அதோ அவளோ* (1979) 
* *விஜயம் நம்முடே சேனாணி* (1979) 
* *வலைதவன் வலல்* (1979) 
* *ரக்தமில்லாத மனுஷ்யன்* (1979) 
* *கதிர்மண்டபம்* (1979) 
* *நிழலுகல் ரூபங்கல்* (1979) 
* உத்தராதராத்ரி (1978) 
* *இத்தா ஒரு மனுஷ்யன்* (1978) 
* *லிசா* (1978) முன்னாள் விடுதிக் காவலர்
* *சினேகதிண்டே முகங்கல்* (1978) சாவித்ரி
* சத்யவதியாக *எத்தோ ஒரு சுவப்னம்* (1978) 
* *கேமாந்தராத்ரி* (1978) 
* *அடவுகல் பத்தினேட்டு* (1978) 
* வடக்கக்கு ஒரு கிருதயம் (1978) மாலினி
* அஷ்டமங்கள்யம் (1977) 
* *நூராயும் பாதாயும்* (1977) 
* *கர்ணபர்வம்* (1977) 
* துருப்புகுலன் (1977) 
* *[[மோகினியாட்டம் (திரைப்படம்)|மோகினியாட்டம்]]* (1976) அனசோயா
* தேம்மாடி வேலப்பன் (1976) மாதவி
* பிக் பாக்கெட் (1976) மாதவிகுட்டி/கௌரிமாதா
* *தீக்கனல்* (1976) 
* தாமஸ்லீஹா (1975) 
* *ராசலீலா* (1975) 
* *நெல்லு* (1974) குருமத்தி
* *மழக்காரு* (1973) -மாலதி
* *நிர்தஷாலா* (1972) -சிந்து

### தமிழ்

* *[[ஒளி விளக்கு]]* (1968) சோவுடன்
* எங்க ஊர் ராஜா (1968) -விஜயா
* *[[சொர்க்கம் (திரைப்படம்)|சொர்க்கம்]]* (1970) லட்சுமி
* *[[சவாலே சமாளி]]* (1971) -ஜெயலலிதாவின் நண்பர்
* *[[அருணோதயம் (திரைப்படம்)|அருணோதயம்]]* (1971) 
* வீட்டுகு ஒரு பிள்ளை (1971) 
* *[[அபூர்வ ராகங்கள்]]* (1975) 
* *[[பொன் மேகலை]]* (2005)

### தெலுங்கு

* *பிரைவேட் மாஸ்டர்* (1967) 
* மஞ்சி குடும்பம் (1968) கமலா
* *அந்தலா ராமுடு* (1973) பாரம்பரிய நடனக் கலைஞர்
* அபிமனவந்துளு (1973) 
* நிந்துக் குடும்பம் (1973) 
* *சிறீ கனகதுர்கா மகிமா* (1973)

### கன்னடம்

* மாயா மனுஷ்ய (1976)

## மேற்கோள்கள்

## வெளி இணைப்புகள்

* 
* எம்எஸ்ஐயில் கனகதுர்கா

பகுப்பு:20 ஆம் நூற்றாண்டின் இந்திய நடிகைகள்
பகுப்பு:கன்னடத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
சந்திரபுரம்

**சந்திரபுரம்** என்பது இலங்கையில் வட மாகாணத்தின் யாழ்ப்பாண மாவட்டத்தில் அமைந்துள்ள ஒரு கிராமம் ஆகும். இது தென்மராட்சி பிரதேச செயலாளர் பிரிவில் அமைந்துள்ளது. இது சாவகச்சேரிக்கு வடக்கே சுமார் 4 கிலோமீட்டர் தூரத்தில் அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
அனார்கலி மரிக்கார்

**அனார்கலி மாரிகர்** (*Anarkali Marikar*) மலையாளத் திரைப்படங்களில் நடிக்கும் ஓர் இந்திய நடிகை ஆவார்.

## ஆரம்பகால வாழ்க்கை
நியாசு மாரிகர் மற்றும் லாலி பி. எம். ஆகியோருக்கு அனார்கலி மகளாகப் பிறந்தார். இவரின் தந்தை ஒரு புகைப்படக் கலைஞர் ஆவார். தாய் ஒரு நடிகை. இவருக்கு இலட்சுமி மாரிகர் என்ற அக்காவும் உள்ளார். இவர் மலையாளத் திரைப்படமான *நம்பர் 1 சினேகதீரம் பெங்களூர் வடக்கு*-ல் குழந்தை நட்சத்திரமாக நடித்தார். அனார்கலி திருவனந்தபுரத்தில் உள்ள மார் இவானியோஸ் கல்லூரி மக்கள் தகவல்தொடர்பில் பட்டம் பெற்றார். தனது சகோதரியின் நண்பரான ஒளிப்பதிவாளர் அனந்த் சி. சந்திரன் மூலம் தனது முதல் படமான ஆனந்தத்தில் நடிக்க இவருக்கு வாய்ப்பு வழங்கப்பட்டது.

## தொழில்
அனார்கலி 2016ஆம் ஆண்டில் பதின்மக் காதல்-நகைச்சுவை படமான ஆனந்தத்தில் துணை வேடத்தில் அறிமுகமானார். இவரது இரண்டாவது படமான விமானத்தில் (2017) பிருத்விராஜ் சுகுமாரன் முக்கியக் கதாபாத்திரத்தில் நடித்தார். மேலும் அறிமுக இயக்குநர் பிரதீப் நாயர் இயக்கியுள்ளார். இதன்பிறகு, அறிமுக இயக்குநர் நிசாத் இப்ராகிம் இயக்கிய *அமலா*வில் முன்னணிக் கதாபாத்திரத்தில் நடித்தார்.

2018ஆம் ஆண்டில், *மந்தாரம்* படத்தில் ஆசிப் அலிக்கு இணையாக தேவிகாவாக நடித்தார். 2019ஆம் ஆண்டில், அறிமுக இயக்குநர் மனு அசோகனின் உயாரே படத்தில் பார்வதி திருவோத்து, டோவினோ தாமஸ் மற்றும் ஆசிப் அலி ஆகியோருடன் நடித்தார். மன்னு முன்னதாக அனார்கலியுடன் விமானத்தில் இணை இயக்குநராகப் பணியாற்றினார். கதாநாயகியான பல்லவிக்கு (பார்வதி) நண்பரான சரியா டி கோஸ்டா என்ற இவரது பாத்திரம் விமர்சன ரீதியாகப் பாராட்டப்பட்டது. அறிமுக இயக்குநர் சனில் களத்தில் இயக்கிய *மார்கோனி மத்தாய்* படத்திலும் இவர் விருந்தினர் வேடத்தில் நடித்துள்ளார்.

## திரைப்படவியல்

## மேற்கோள்கள்

## வெளி இணைப்புகள்
* 
* Anarkali Marikar on Facebook

பகுப்பு:மலையாளத் திரைப்பட நடிகைகள்
பகுப்பு:வாழும் மக்கள்
வித்யா மால்வதே

**வித்யா மால்வதே** (*Vidya Malvade*-பிறப்பு: மார்ச் 2,1973) ஓர் இந்திய நடிகை ஆவார்.

## இளமை
மால்வதே 2 மார்ச் 1973 அன்று இந்தியாவின் மகாராட்டிராவில் பிறந்தார். இவர் மூத்த நடிகை சுமிதா பட்டீலின் மருமகள் ஆவார்.  இவருக்கு இரண்டு சகோதரிகள் உள்ளனர்.

## தொழில் வாழ்க்கை
வித்யா ஒரு வானூர்திப் பணிப்பெண்ணாகத் தனது வாழ்க்கையைத் தொடங்கினார். பின்னர் இவர் வடிவழகியாகப் பணி செய்யத் தொடங்கினார். மேலும் விளம்பரத் தயாரிப்பாளர் பிரகலாத் கக்கர் சில விளம்பரங்களுக்கு இவரைத் தேர்ந்தெடுத்தார். விக்ரம் பட் இந்தேஹா (2003) மூலம் இவரது நடிகையாக அறிமுகமானார். இது வசூலில் தோல்வியடைந்தது. தொடர்ச்சியான தோல்வியுற்ற திரைப்படங்கள் மற்றும் பல விளம்பரங்களுக்குப் பிறகு, 2007ஆம் ஆண்டில் *[[சக் தே இந்தியா]]* படத்தில் இந்திய மகளிர் தேசிய மட்டைப்பந்து அணித் தலைவராக நடித்தார். இவரது மிகச் சமீபத்திய படம் *யாரா சில்லி சில்லி.*

## தனிப்பட்ட வாழ்க்கை
வித்யா சட்டம் பயின்று வானூர்தி பணிப்பெண்ணாகப் பணியாற்றினார். இவரது முதல் கணவர் அரவிந்த் சிங் பக்கா, அலையன்ஸ் ஏர் நிறுவனத்தில் விமானியாக இருந்தார். 2000ஆம் ஆண்டில் அரவிந்த் பயணம் செய்த வானூர்தி அலையன்ஸ் ஏர் விமானம் 7412, பட்னாவில் உள்ள ஒரு கட்டிடத்தில் மோதியதில் இவர் இறந்தார். 2009ஆம் ஆண்டில், வித்யா, சஞ்சய் தயாமாவை மணந்தார். இவர் அசுதோசு கோவரிகருடன் ஆசுகார் விருதுக்குப் பரிந்துரைக்கப்பட்ட லகான் திரைப்படத்தின் திரைக்கதை எழுத்தாளராகவும் இணை இயக்குநராகவும் பணியாற்றினார்.
[thumb|'கௌர் ஹரி தஸ்தான்' படத்தின் விளம்பரத்தில் [வினய் பாடக்|வினய் பதக் உடன் வித்யா மால்வடே]]

## மேற்கோள்கள்

## வெளி இணைப்புகள்

* 
* 
* 
* சக் தே இந்தியா வாழ்க்கை வரலாறு
* Bollyspice.com உடன் நேர்காணல்

பகுப்பு:இந்தித் தொலைக்காட்சி நடிகைகள்
பகுப்பு:இந்தித் திரைப்பட நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:வாழும் மக்கள்
பகுப்பு:1973 பிறப்புகள்
இரமன்தீப் சிங் (பக்கவழி நெறிப்படுத்தல்)

* இரமன்தீப் சிங் -வளைதடிப் பந்தாட்ட வீரர்
* இரமன்தீப் சிங் (துடுப்பாட்டக்காரர்)
*
தொழிற்கல்விப் பள்ளி

thumb|தச்சு வணிகப் பள்ளியில் மாணவர்கள் மரவேலை திறன்களைக் கற்றுக்கொள்கிறார்கள்,
**தொழிற்கல்விப் பள்ளி** (vocational school) **வர்த்தகப் பள்ளி** அல்லது **தொழில்நுட்பப் பள்ளி** என்பது ஒரு வகைக் கல்வி நிறுவனமாகும். இது நாட்டைப் பொறுத்து, தொழிற்கல்வி அல்லது ஒரு குறிப்பிட்ட திறன் அல்லது குறிப்பிட்ட பணிகளை முடிக்கத் தேவையான தொழில்நுட்பத் திறன்களை வழங்குவதற்காக வடிவமைக்கப்பட்ட இடைநிலைக் கல்வி அல்லது மேல்நிலைக் கல்வியாக வழங்கப்படுகிறது. இவை வழக்கமான கல்வி நிலையங்களிலிருந்து சற்று வேறுபடுகின்றன. இவ்வகையான பள்ளிகள் பாடத்திட்டங்களை மனனம் செய்வதனை விட அதனைப் பயிற்சி செய்வதற்கு அதிக முக்கியத்துவம் வழங்குகிறது.
## சொற்களஞ்சியம்
thumb|ரஷ்யாவில் இடைநிலை தொழிற்கல்விப் பட்டயம்
இந்த வகைக் கல்வி நிறுவனம் ஒரு வர்த்தகப் பள்ளி, **தொழில் மையம்**, தொழிற் கல்லூரி அல்லது **தொழிற்கல்விக் கல்லூரி** என்றும் அழைக்கப்படலாம்.

## பிராந்தியம் வாரியாக

### தெற்காசியா

#### இந்தியா
இந்தியாவில் தொழிற்கல்விப் பள்ளிகளானது, திறன் மேம்பாடு மற்றும் தொழில்முனைவோர் அமைச்சகத்தின் வழிகாட்டுதலின் கீழ் அரசாங்கத்தால் நடத்தப்படுகின்றன. உடான், தொழில்நுட்பப் பயிலகம், பர்வாஸ், தேசிய கிராமப்புற வாழ்வாதார இயக்கம், தொழில்துறை பயிற்சி நிறுவனங்கள், தேசிய கிராம வாழ்வாதாரத்திற்கான ஆஜீவிகா இயக்கம், கைவினைஞர்கள் பயிற்சி திட்டம் ஆகியவை இந்திய அரசால் வழங்கப்படும் படிப்புகள் ஆகும். திறன் இந்தியா இயக்கம் இந்த அனைத்து நிறுவனங்களின் தரங்களையும் மேம்படுத்தியுள்ளது. இவை தவிர நடுவண் இடைநிலைக் கல்வி வாரியம் (சிபிஎஸ்இ) மேல்நிலைக் கல்வியில் பல தொழிற்கல்விப பாடங்களைச் சேர்த்துள்ளது.
## மேற்கோள்கள்


## வெளி இணைப்புகள்

* தொழில்முறை கல்லூரி சங்கத்தின் இணையதளம்
* தொழில் மற்றும் தொழில்நுட்பக் கல்வி சங்கம் (ACTE)

பகுப்பு:கல்வி நிலைகள்
இரமன்தீப் சிங் (துடுப்பாட்டக்காரர்)

**இரமன்தீப் சிங்** (Ramandeep Singh பிறப்பு: 3 ஏப்ரல் 1997) ஓர் இந்தியத் துடுப்பாட்ட வீரர் ஆவார். 29 சனவரி, 2017இல் மாநிலங்களுக்கு இடையிலான இருபது-20 போட்டியில் பஞ்சாப் அணிக்காக அறிமுகமானார். 5 அக்டோபர் 2019இல் விஜய் அசாரே கோப்பையில் பஞ்சாப் அணிக்காக பட்டியல் அ துடுப்பாட்டத்தில் அறிமுகமானார்.  12 பிப்ரவரி 2020இல், ரஞ்சிக் கோப்பையில் முதல் தரத் துடுப்பாட்டத்தில் அறிமுகமானார். பிப்ரவரி 2022 இல், 2022 இந்தியன் பிரீமியர் லீக் போட்டிக்கான ஏலத்தில் மும்பை இந்தியன்ஸ் அணியால் தேர்வு செய்யப்பட்டார்.

## மேற்கோள்கள்


## வெளி இணைப்புகள்

* 

பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1997 பிறப்புகள்
பெக்கோக்

**பெக்கோக்** (மலாய்: *Bekok*; ஆங்கிலம்: *Bekok*; சீனம்: 彼咯) என்பது மலேசியா, ஜொகூர் மாநிலத்தில் சிகாமட் மாவட்டத்தில் உள்ள ஒரு நகரம்; ஒரு முக்கிம் ஆகும். இந்த நகரம் சிகாமட் நகரத்திற்கு தென் கிழக்கே 54 கி.மீ. தொலைவில் உள்ளது.  785 சதுர கி.மீ. 2 பரப்பளவு கொண்ட பெக்கோ, சிகாமட் மாவட்டத்தில் மிகப்பெரிய முக்கிம் ஆகும்.

இயற்கை ஆர்வலர்களால் நன்கு அறியப்பட்ட இந்த நகரம், எண்டாவ்-ரொம்பின் தேசியப் பூங்காவின் மேற்கு நுழைவாயிலாகவும் உள்ளது. சுங்கை பந்தாங் நீர்வீழ்ச்சி என்று அழைக்கப்படும் ஒரு நீர்வீழ்ச்சியும் இங்கு உள்ளது.

கம்போங் குடோங் மற்றும் கம்போங் கெமிடாக் போன்ற பல மலேசியப் பழங்குடியினர் குடியிருப்புகளையும் பெக்கோக் கொண்டுள்ளது. மலாயா சுதந்திரத்திற்கு முந்தைய காலத்தில், இந்த நகரம் பிரித்தானிய மலாயா அரசாங்கத்திற்கு எதிரான  கம்யூனிச செயல்பாடுகளின்  "கருப்பு பகுதி" எனவும் அறியப்படுகிறது.

## பொது

இந்த நகரத்தின் பெயர் முதலில் ]]சீன மொழி]]யின் ஒரு பிரிவான ஆக்கா பேச்சு வழக்கின் சொல்லான "முகோக்" என்பதிலிருந்து வந்திருக்கலாம் எனவும் அறியப்படுகிறது. முகோக் என்பது  "மூலை" என்று பொருள்படும்.

இந்த நகரம் கூட்டரசு சாலை 1 (மலேசியா)-இன் சந்திப்பில் இருந்து சுமார் 10 கி.மீ. தொலைவில் அமைந்துள்ளது. கூட்டரசு சாலை 1 (மலேசியா)-இன் சந்திப்பில் இருந்து இந்த நகரத்தைப் பின்னர் தொடருந்துகள் வழியாக அணுகலாம்.

## மக்கள்தொகையியல்

2010-ஆம் ஆண்டு மக்கள்தொகை கணக்கெடுப்பின் அடிப்படையில் மலேசிய புள்ளியியல் துறை  வழங்கியுள்ள புள்ளிவிவரங்கள்:

## கல்வி
### தொடக்கக் பள்ளிகள்
* செரி பெக்கோக் தேசியப் பள்ளி - Sekolah Kebangsaan Seri Bekok
* கம்போங் கூடுங் தேசியப் பள்ளி - Sekolah Kebangsaan Kampong Kudung
* பெக்கோக் தமிழ்ப் பள்ளி - Sekolah Jenis Kebangsaan (Tamil) Bekok
* பெக்கோக் சீனப் பள்ளி  - Sekolah Jenis Kebangsaan (Cina) Bekok

### உயர்நிலை பள்ளி
* பெக்கோ உயர்நிலைப் பள்ளி - Sekolah Menengah Kebangsaan Bekok

## மேலும் காண்க
* சிகாமட் மாவட்டம்
* லாபிஸ்
* சாஆ
* பாலோ

## மேற்கோள்கள்

## வெளி இணைப்புகள்

‎

பகுப்பு:சிகாமட் மாவட்டம்
பகுப்பு:மலேசிய நகரங்கள்
பகுப்பு:ஜொகூர் மாநிலத்தில் உள்ள நகரங்கள்
மலேசிய மலாயர்

**மலேசிய மலாயர்** (மலாய்: *Orang Melayu Malaysia*; ஆங்கிலம்: *Malaysian Malays*; சீனம்: 亚罗牙也县) என்பவர்கள் மலாய் இனத்தைச் சேர்ந்த மலேசியர்கள் ஆவார்கள். இவர்களின் வம்சாவளியினர் மலாய் உலகில் முழுமையாகவோ அல்லது பகுதியாகவோ தோன்றியவர்கள்  ஆவார்கள். 

2023-ஆம் ஆண்டு மக்கள்தொகை மதிப்பீட்டின்படி, மலேசியாவின் மொத்த மக்கள்தொகையில் 17.6 மில்லியன்; அதாவது 57.9% விழுக்காடாக உள்ளனர். இவர்கள் நாட்டின் மிகப்பெரிய இனக்குழுவினர் ஆகும். 

இவர்களை இரண்டு முக்கிய வகைகளாகப் பிரிக்கலாம்: பூர்வீக மலாயர்கள் அல்லது உள்ளூர் மலாயர்கள் (*Indigenous Malays or Local Malays*); மற்றும் வர்த்தக மலாயர்கள் அல்லது வெளிநாட்டு மலாயர்கள் (*Trading Malays or Foreign Malays*).
## பொது
### பூர்வீக மலாயர்கள்

பூர்வீக மலாயர்கள் மலாய் தீபகற்பம் மற்றும் போர்னியோவின் கடலோரப் பகுதிகளைச் சேர்ந்த மலாய் கலாசாரத்தை கடைபிடிக்கும் மக்களைக் கொண்டுள்ளனர். குறிப்பிடத்தக்க குழுக்களில் புரூணை மலாயர்; கெடா மாநிலத்தின்  மலாயர்கள்; கிளாந்தான் மாநிலத்தின்  மலாயர்கள்; பகாங் மாநிலத்தின்  மலாயர்கள்; பேராக் மாநிலத்தின் மலாயர்கள்; சரவாக் மாநிலத்தின் மலாயர்கள்;  மற்றும் திராங்கானு மாநிலத்தின் மலாயர்கள்; ஆகியோர் அடங்குவர். 

### வெளிநாட்டு மலாயர்கள்

வர்த்தக மலாயர்கள் அல்லது வெளிநாட்டு மலாயர்கள் என்பவர்கள் மலாய் தீவுக்கூட்டத்தின் பிற பகுதிகளிலிருந்து குடியேறியவர்களின் வம்சாவளியைச் சேர்ந்தவர்கள் ஆவார்கள். இவர்கள் மலாய் சுல்தான்களின் குடிமக்களாக மாறி, வெவ்வேறு காலங்களில் மலாய் கலாசாரத்தின் வாழ்க்கை முறை மற்றும் மதம் போன்ற பொதுவான ஒற்றுமையால் உள்வாங்கப்பட்டவர்கள் ஆவார்கள். 

### வெளிநாட்டு மலாயர்களின் வம்சாவளியினர்

* இந்தோனேசியாவின் அச்சே மக்கள் 
* பஞ்சார் இன மக்கள் 
* பூகிஸ் இன மக்கள் 
* ஜாவானிய மக்கள் 
* மாண்டேலிங்  மக்கள் 
* மினாங்கபாவு மக்கள்

### சிறுபான்மை மலாயர்கள்

சில வெளிநாட்டு மலாயர்கள் தென்கிழக்கு ஆசியாவின் பிற பகுதிகளிலிருந்தும் வந்து இருக்கலாம். அதில் இந்தோசீனாவின் சாம் மக்கள், ஆஸ்திரேலிய கொக்கோசு தீவுகளின் கொக்கோசு மலாயர்கள்; மற்றும் தெற்கு தாய்லாந்தின் பட்டாணி மலாயர்களும் அடங்கும். 

மலாய் முசுலீம் கலாசாரத்தில் ஒருங்கிணைக்கப்பட்டு, பல நாடுகளில் இருந்து அண்மைய காலத்தில் குடியேறிய வம்சாவளியைச் சேர்ந்த சிறுபான்மை மலாயர்களும் அவர்களில் உள்ளனர் .

## மேற்கோள்கள்

* 
* 

## மேலும் படிக்க

*
*
*
*

## வெளி இணைப்புகள்
* 


மலாய்
பகுப்பு:மலாய் மக்கள்
கைஜியாவின் கிண்ணம்

alt=A snake twined around a chalice|thumb|கைஜீயாவின் கிண்ணத்தின் தோற்றம்
**கைஜியாவின் கிண்ணம்** (*Bowl of Hygieia*) என்பது மருந்தியல் துறையில் பயன்படுத்தப்படும் சின்னங்களில் ஒன்றாகும். அசுலெபியசின் தடியுடன், மேற்கத்திய நாடுகளில் மருத்துவம் தொடர்பாகப் பயன்படுத்தப்படும் மிகப் பழமையான மற்றும் முக்கியமான சின்னங்களில் ஒன்றாகும். சுகாதாரம், துப்புரவு, தூய்மை ஆகியவற்றின் கிரேக்கத் தெய்வமாகவும், அசுலெபியசின் மகளாகவும் கைஜியா இருந்தார். இவர் பெரும்பாலும் பிரார்த்தனைகள் மற்றும் பாடல்களில் நெருக்கமாகத் தொடர்புடையவர். அசுலெபியசின் சின்னம் இவரது தடியாகும். இதைச் சுற்றி  பாம்பு ஒன்று பின்னப்பட்டிருக்கும். கைஜியாவின் சின்னம் ஒரு கிண்ணம் அல்லது கலசம் ஆகும். இதன் தண்டைச் சுற்றிப் பின்னப்பட்ட பாம்பு ஒன்று காணப்படும். இப்போகிரட்டீசு உறுதிமொழியின் போது கைஜியாவின் தந்தை அசுலெபியசு மற்றும் பனேசியாவுடன் கைஜியா நினைவுகூரப்படுகிறது.

## மருந்து சங்கங்களால் சின்னத்தின் பயன்பாடு
கைஜியாவின் கிண்ணம் குறைந்தபட்சம் 1796ஆம் ஆண்டுவரை மருந்தியல் தொழிலின் அடையாளமாகப் பயன்படுத்தப்பட்டது. இது பாரிசியன் மருந்தியல் சமூகத்திற்காக அச்சிடப்பட்ட நாணயத்தில் பயன்படுத்தப்பட்டது. அமெரிக்க மருந்தியல் சமூகம், கனடா மருந்தியல் சங்கம், ஆத்திரேலியா மருந்தியல் சங்கம், மற்றும் மருத்துவ மருந்தியல் சங்கம், பிரான்சில் உள்ள மருந்தாளுநர்களின் ஆணையர் குழுவின் போன்ற உலகெங்கிலும் உள்ள பல மருந்தியல் தொடர்பான சங்கங்களால் இது ஏற்றுக்கொள்ளப்பட்டுள்ளது.

ஐரோப்பாவிற்கு வெளியே உள்ள மருந்தகங்களின் அடையாளங்களில் கைஜியாவின் கிண்ணம் ஒரு பொதுவான சின்னமாகும். சிறு உரலும் உலக்கையும் அமெரிக்காவில் மிகவும் பொதுவான சின்னமாகும். 
படிமம்:Green_Pharmacy_Cross_w_Bowl_of_Hygieia.svg|alt=All of Europe|ஐரோப்பா முழுவதும்
படிமம்:Apotheke_Oesterreich_Logo.svg|alt=Austria|ஆத்திரியா
படிமம்:Deutsche_Apotheke_Logo.svg|alt=Germany|செருமனி
படிமம்:Hungary_road_sign_I-040.svg|alt=Hungary|அங்கேரி


## மேற்கோள்கள்

* 

பகுப்பு:கிரேக்கத் தொன்மவியல்
முகுந்த்பூர்

**முகுந்த்பூர்** (*Mukundpur*) என்பது இந்தியாவில் மத்தியப் பிரதேச மாநிலத்தின், மைகார் மாவட்டத்தில் அமர்பதான் வட்டத்தில் உள்ள ஒரு கிராமமாகும். சத்நா ரேவா பிராந்தியத்தின் மிகப்பெரிய மாவட்டம் ஆகும். உலகின் முதல் வெள்ளைப் புலியினை ரேவா மகாராஜா (கிங் மார்தந்த் சிங்) 1951ஆம் ஆண்டில் இந்த பிராந்தியத்தில் கண்டறிந்தார். 

## மேற்கோள்கள்


பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும்
இரவு பூக்கள் (திரைப்படம்)

***இரவு பூக்கள்*** () என்பது 1986 இல் தமிழ் மொழி வெளிவந்த குற்றவியல் திரைப்படம் ஆகும்.  இதனை ஸ்ரீதர் ராஜன் இயக்கியிருந்தார். இத்திரைப்படத்தில் சத்யராஜ், நளினி ஆகியோர் முக்கிய கதாபாத்திரங்களில் நடித்திருக்கின்றனர். 19 செப்டம்பர் 1986 இல் இத்திரைப்படம் வெளிவந்தது.

## நடிகர்கள்

## தயாரிப்பு
இத்திரைப்படம் ஸ்ரீதர் ராஜன் அவர்களுக்கு இரண்டாவது திரைப்படம் ஆகும். நடிகர் சத்யராஜ் இத்திரைப்படம் எடுத்த சமயங்களில் பெரும்பாலும் எதிர்மறை கதாபாத்திரங்களில் நடித்துவந்துள்ளார்.

## இசை
இத்திரைப்படத்திற்கு கங்கை அமரன் பாடல்களை எழுதியுள்ளார். இளையராஜா இசை அமைத்துள்ளார்.

## வெளியீடு
இத்திரைப்படம் 19 செப்டம்பர் 1986 இல் வெளியானது.

## மேற்கோள்கள்

## வெளி இணைப்புகள்
* https://www.imdb.com/title/tt0319573/

பகுப்பு:1986 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
மெனிப்பிடே

**மெனிப்பிடே** (*Menippidae*) என்ற நண்டுகள், பத்துக்காலிகள் (டெக்கபோடா) வரிசையில் உள்ள ஒரு குடும்பமாகும்

## பேரினங்கள்

* மெனிப்பே தி கான், 1833
* மயோமினிப்பே கில்கெண்டோர்ப், 1879
* சூடோகார்சினசு எச். மில்னே-எட்வர்ட்சு, 1834
* ரூப்பெல்லியோயிட்சு ஏ. மில்னே-எட்வர்ட்சு, 1867
* இசுபேரோசியசு இசுடிம்சன், 1858

## மேற்கோள்கள்

## வெளி இணைப்புகள்
*
*

பகுப்பு:கணுக்காலி குடும்பங்கள்
பகுப்பு:நண்டுகள்
தங்குதன்(II) அயோடைடு

**தங்குதன்(II) அயோடைடு** (*Tungsten(II) iodide*) என்பது WI2 என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிம வேதியியல் சேர்மமாகும். தங்குதன் தனிமத்தின் அயோடைடு உப்பு என வகைப்படுத்தப்படுகிறது.

## தயாரிப்பு

தங்குதன்(III) அயோடைடு சேர்மத்தை சிதைவு வினைக்கு உட்படுத்தி தங்குதன்(II) அயோடைடை தயாரிக்கலாம்:

:6WI3 -> [W6I8]I4 + 3I2

தங்குதன்(II) குளோரைடுடன் அயோடினைச் சேர்த்து வினைபுரியச் செய்தால் இடப்பெயர்ச்சி வினையின் மூலம் தங்குதன்(II) அயோடைடு உருவாகிறது:

:[W6Cl8]Cl4 + 12I -> [W6I8]I4 + 12 Cl

தங்குதன் மற்றும் அயோடின் ஆகிய தனிமங்கள் நேரடியாக வினைபுரிவதாலும் தங்குதன்(II) அயோடைடு உருவாகிறது. இது ஒரு மீளக்கூடிய வினையாகும். இந்த வினை ஆலசன் விளக்குகளில் பயன்படுத்தப்படுகிறது:

:W + I2  WI2

தங்குதன் அறுகார்பனைலுடன் அயோடின் சேர்ந்து வினைபுரிவதாலும் தங்குதன்(II) அயோடைடு உருவாகிறது.

## பண்புகள்
தங்குதன்(II) அயோடைடு அடர் பழுப்பு நிறத்தில் திண்மமாகக் காணப்படுகிறது. காற்று மற்றும் ஈரப்பதத்தில் நிலைப்புத்தன்மை கொண்டுள்ளது. இதன் அமைப்பு தங்குதன்(II) குளோரைடு சேர்மத்தின் படிக அமைப்பை ஒத்துள்ளது. Bbem (எண். 64) என்ற இடக்குழுவில் a = 1258 பைக்கோமீட்டர், b = 1259 பைக்கோமீட்டர், c = 1584 பைக்கோமீட்டர் என்ற அணிக்கோவை அளவுருக்களில் செஞ்சாய்சதுரப் படிகக்கட்டமைப்பில் தங்குதன்(II) அயோடைடு  படிகமாகிறது.

## மேற்கோள்கள்

பகுப்பு:தங்குதன் ஆலைடுகள்
பகுப்பு:அயோடைடுகள்
இளவேனில் இலைக்கோசு

**இளவேனில் இலைக்கோசு** (*Bomdong*, *spring cabbage* () என்பது சீன இலைக்கோசு வகைகளில் ஒன்றாகும். இந்த தடிமனான இயல்புடைய இலைக்கோசுத் தாவரம், சுவை (இனிப்பு?) உள்ள இலைகளைப் பெற்றுள்ளது. இதன் இலைகள் கொரிய பாரம்பரிய உணவுகளில் ஒன்றான *கிம்சி* (Kimchi) தயாரிக்க முதன்மையாகப் பயன்படுத்தப்படுகிறது. சாலட்களிலும் பயன்படுத்தப்படுகிறது. உலகின் 70% பயிர் மகசூல்,  கொரிய நாடாகும்.  இதன் வளர்ச்சியின் போது, இவ்விலைகள் பூக்கள் போன்று பரந்து இருக்கின்றன. இதன் அறுவடைக் காலம் கொரிய நாட்டின் இளவேனில்  காலம் ஆகும். கொரிய நாட்டின் இக்காலம் ஏப்பிரலில் தொடங்கி சூன் மாதம் முடிவடைகிறது. இக்காய்கறி விற்பனைக்கு சனவரி, மார்ச்சு மாதங்களில் பறிக்கப்படுகிறது.

## இதையும் காணவும்
* கீரைகளின் பட்டியல்

## மேற்கோள்கள்

பகுப்பு:இலைக் காய்கறிகள்
தோசபாய் பிராம்ஜி கரகா

**தோசாபாய் பிராம்ஜி கரகா** ( *Dosabhai Framji Karaka*) ஓர் இந்திய செய்தித்தாள் ஆசிரியரும் மற்றும் அதிகாரியும் ஆவார். இவர் பார்சி மக்களின் வரலாற்றுக்கு பெயர் பெற்றவர்.

## வாழ்க்கை
இவர், மும்பை எல்பின்ஸ்டோன் நிறுவனத்தில் கல்வி பயின்றார். குஜராத்தி செய்தித்தாளின் ஆசிரியராக தொழிலைத் தொடங்கிய பிறகு, இவர் பாம்பே டைம்ஸ் பத்திரிக்கையின் மேலாளரானார். தோசாபாய் இங்கிலாந்தில் சிலகாலம் வாழ்ந்தார். அங்கு  பார்சிகளின் வரலாறு, பழக்கவழக்கங்கள், உடைகள் மற்றும் மதம் பற்றி எழுதினார். இந்தியாவுக்குத் திரும்பிய பின்னர் பல சட்ட மற்றும் உத்தியோகபூர்வ பதவிகளை வகித்தார். மேலும் மும்பை மாநகராட்சியின் தலைவராகவும் பணியாற்றினார். 1872 ஆம் ஆண்டிற்கான மும்பை செரிப்பாக இவர் தேர்ந்தெடுக்கப்பட்டார்.

தோசாபாய் ஆக்சுபோர்டு ஒன்றியத்தின் உறுப்பினராக இருந்து அதன்  விவாதங்களில் பங்கேற்றார். ஆக்சுபோர்டு ஒன்றியத்தின் தெற்காசிய வம்சாவளியைச் சேர்ந்த முதல் தலைவராகத் தேர்ந்தெடுக்கப்படுவதற்கு முன்பு இவர் அதில் பொருளாளர், செயலாளர் மற்றும் நூலகர் போன்ற பல பதவிகளை வகித்தார். தனது நெருங்கிய நண்பராக இருந்த மைக்கேல் பூட்டிற்குப் பிறகு பதவியேற்றார். இவரது பெயரைக் கொண்ட இவரது பேரனும் ஒரு பத்திரிக்கையாளராக இருந்தார். 

## மேற்கோள்கள்

பகுப்பு:பார்சி மக்கள்
பகுப்பு:1902 இறப்புகள்
பகுப்பு:1829 பிறப்புகள்
ரவீந்திரன் (நடிகர்)

**ரவீந்திரன்** மலையாள மற்றும் தமிழ் திரைப்பட நடிகர் ஆவார். இவர் டிஸ்கோ ரவீந்திரன் என்ற பெயரால் திரையுலகில் அறியப்படுகின்றார். 
இவர் 1980 களில் தமிழ் திரை உலகில் பணியாற்றினார்.திரைக்கதை எழுத்தாளர், உள்துறை வடிவமைப்பாளர், தொகுப்பாளர், திரைப்பட அறிஞர், ஒரு நடிப்பு பயிற்சியாளர், சமூக ஆர்வலர் என பல்வேறு பன்முக ஆளுமை கொண்ட நபராக ரவீந்திரன் இருந்துள்ளார்.

## வாழ்க்கை வரலாறு
இவர் இந்தியாவின் கேரளாவில் உள்ள திரிபுனித்துராவில் எலியாஸ் மற்றும் டாக்டர் சாரம்மா ஆகியோருக்குப் பிறந்தார்.  தென்னிந்திய ஃபிலிம் சேம்பர்ஸ், சென்னையில் 2 வருட நடிப்புப் படிப்பை முடித்தார் மற்றும் புனேவில் உள்ள பிலிம் அண்ட் டெலிவிஷன் இன்ஸ்டிடியூட் ஆப் இந்தியாவில் பட்டப்படிப்பை முடித்தார் .

சுமா என்பவரை திருமணம் செய்துள்ளார். தம்பதியருக்கு மரீனா, பிபின், ஃபேபின் என மூன்று குழந்தைகள் உள்ளனர். அவரது மகன் ஃபேபின் இடுக்கி கோல்ட் (திரைப்படம்) மைக்கேலின் சிறுவயது பாத்திரத்தில் நடித்துள்ளார்.

## திரைத்துறை

#### Tamil

*2015 *[[காக்கி சட்டை (2015 திரைப்படம்)]]*
*2005 *[[6'2 (திரைப்படம்)]]*
*1995 *[[பாட்டு வாத்தியார்]]*
*1989 *[[சந்தியா ராகம்]]*
*1988 *[[அவள் மெல்ல சிரித்தாள்]]*
*1987 *[[பேர் சொல்லும் பிள்ளை]]*
*1987 *இவள் ஒரு பௌர்ணமி*
*1986 *[[விடிஞ்சா கல்யாணம்]]*
*1986 *[[உனக்காகவே வாழ்கிறேன்]]*
*1986 *[[இரவு பூக்கள் (திரைப்படம்)]]*
*1986 *மாமியார்கள் ஜாக்கிரதை*
*1985 *[[கல்யாண அகதிகள்]]*... அம்பிகாபதி
*1985 *[[குற்றவாளிகள்]]*
*1985 *வெற்றிக்கனி*
*1985 *[[பூவே பூச்சூடவா]]*
*1985 *திறமை*
*1984 *[[அச்சமில்லை அச்சமில்லை]]*
*1984 *[[வீட்டுக்கு ஒரு கண்ணகி]]*
*1984 *காவல் கைதிகள்* 
*1984 *[[புதியவன்]]*
*1984 *[[வாழ்க்கை (1984 திரைப்படம்)|வாழ்க்கை]]*
*1984 *வாய் சொல்லில் வீரனடி* 
*1984 *புயல் கடந்த பூமி* 
*1983 *என் பிரியமே*
*1983 *[[அடுத்த வாரிசு]]*... பிரதீப்
*1983 *[[பொய்க்கால் குதிரை (திரைப்படம்)]]*
*1983 *[[கண் சிவந்தால் மண் சிவக்கும்]]* (1983)
*1983 *[[தங்க மகன் (1983 திரைப்படம்)|தங்க மகன்]]*
*1983 *யுத்த காண்டம்* 
*1982 *[[எச்சில் இரவுகள்]]*
*1982 *[[இதயம் பேசுகிறது (திரைப்படம்)]]*
*1982 *[[நன்றி மீண்டும் வருக]]* 
*1982 *[[அனல் காற்று (திரைப்படம்)]]*
*1982 *[[போக்கிரி ராஜா]]*
*1982 *[[ரங்கா (திரைப்படம்)|ரங்கா]]*... ரவி
*1982 *[[சகலகலா வல்லவன்]]*
*1981 *பனிமலர்*
*1981 *மௌன யுத்தம்* 
*1981 *காலம்*
*1981 *[[ராம் லட்சுமண்]]* 
*1981 *ஒரு இரவு ஒரு பறவை*
*1980 *[[அஞ்சாத நெஞ்சங்கள்]]*
*1980 *[[சுஜாதா (திரைப்படம்)|சுஜாதா]]*
*1980 *[[வசந்த அழைப்புகள்]]* 
*1980 *[[ஒரு தலை ராகம்]]*

### எழுத்தாளராக

## ஆதாரங்கள்

## வெளி இணைப்புகள்

* 
* Raveendran at MSI

பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்
பகுப்பு:மலையாளத் திரைப்பட நடிகர்கள்
இலியாண்டர்

***இலியாண்டர்*** (*Leander*) என்பது பேலிமோனிடே குடும்பத்தைச் சேர்ந்த இறால் பேரினமாகும்.

இந்தப் பேரினச் சிற்றினங்கள் பல்வள இயைபுப் பரவலைக் கொண்டுள்ளன

சிற்றினங்கள்:

* *இலியாண்டர் திசுடன்சு* கெல்லர், 1862
* *இலியாண்டர் கம்மண்டி* கிங்சுலி, 1883
* *இலியாண்டர் இண்டிகசு* கெல்லர், 1862
* *இலியாண்டர் கெம்பி* கோல்தூயிசு, 1950
* *இலியாண்டர் மன்னிங்கி* புரூசு, 2002
* *இலியாண்டர் பவுலென்சிசு* ஆர்ட்மேன், 1897
* *இலியாண்டர் புளூமோசசு* புரூசு, 1994
* *இலியாண்டர் தெனுகோர்னிசு* (சே, 1818) 2020

## மேற்கோள்கள்

பகுப்பு:கணுக்காலி பேரினங்கள்
ஜார்ஜ் கிறிஸ்டோபர் மோல்ஸ்வொர்த் பேர்ட்வுட்

**சர் ஜார்ஜ் கிறிஸ்டோபர் மோல்ஸ்வொர்த் பேர்ட்வுட்** (*Sir George Molesworth Birdewood*) (8 டிசம்பர் 1832 ஜூன் 1917) **சர் ஜார்ஜ் பேர்ட்வுட்** என்றும் அழைக்கப்படும் இவர் ஆங்கிலோ-இந்திய அதிகாரியும், இயற்கை ஆர்வலரும், எழுத்தாளரும் ஆவார். இவர், 1846 முதல் 1858 வரை அப்போதைய மம்பாயின் முதல் செரிப்பாக பணியாற்றினார்.

## வாழ்க்கை
ஜெனரல் கிறிஸ்டோபர் பேர்ட்வுட்டின் மகனான இவர், அப்போதைய பம்பாய் மாகாணத்தில் பெல்காமில், 1832 டிசம்பர் 8 அன்று பிறந்தார்.  இங்கிலாந்தின் பிளைமவுத் இலக்கணப் பள்ளி மற்றும் எடின்பர்க் பல்கலைக்கழகத்தில் கல்வி பயின்றார். அங்கு இவர் *"கருத்துக்களின் தோற்றம்"* (*"The origin of ideas"*) என்ற ஆய்வறிக்கையை முன்வைத்து முனைவர் பட்டம் பெற்றார். 1854 ஆம் ஆண்டில் பம்பாய் மருத்துவ சேவையில் நுழைந்த இவர்,  1856 முதல் 1857 முடிய நடைபெற்ற ஆங்கிலேய பாரசீகப் போரில் பணியாற்றினார். பின்னர் கிராண்ட் மருத்துவக் கல்லூரி பேராசிரியராகவும், பல்கலைக்கழகத்தின் பதிவாளராகவும், அருங்காட்சியகத்தின் கண்காணிப்பாளராகவும், பம்பாயின் செரிப்பாகவும் மற்றும் ஆசிய மற்றும் தோட்டக்கலை சங்கங்களின் செயலாளராகவும்  பணியாற்றினார்.

## 
ஜார்ஜ் கிறிஸ்டோபர் பம்பாயின் நகராட்சியின் வளர்ச்சியிலும் ஆர்வம் காட்டினார்.அங்கு இவர் செல்வாக்கையும் பிரபலத்தையும் பெற்றார். 1868 ஆம் ஆண்டில் உடல்நலக்குறைவால் இங்கிலாந்துக்குத் திரும்ப வேண்டிய கட்டாயம் ஏற்பட்டது. அங்கு இந்திய அலுவலகத்தின் வருவாய் மற்றும் புள்ளிவிவரத் துறையில் பணியில் சேர்ந்தார். 

இந்திய பத்திரிகைகளுக்கு தொடர் பங்களிப்புகளுடன் இந்தியாவுடனான தனது தொடர்பை இவர் பராமரித்தார். மேலும் இந்திய இளவரசர்கள் மற்றும் தன்னுடன் படித்த இந்தியர்களுடன் நீண்டகாலம் நட்புடன் இருந்தார். 1846 ஆம் ஆண்டில் இவர் பம்பாயின் செரிப்பாகத் தேர்ந்தெடுக்கப்பட்டார். 1887 ஆம் ஆண்டில் இவர் இந்தியப் பேரரசின் ஆணையின் நைட் கமாண்டர் ஆனார். மேலும் கேம்பிரிச்சுப் பல்கலைக்கழகம் இவருக்கு சட்டத்தில் முனைவர் பட்டம் வழங்கியது. பிரான்சிய அகாதமி வழங்கிய செவாலியே விருது பெற்றவர்.

## இறப்பு

பேர்ட்வுட் 1917 ஜூன் 28 அன்று ஈலிங்கில் இறந்தார்.

## மேற்கோள்கள்

*

## மேலும் படிக்க

*
*

பகுப்பு:1917 இறப்புகள்
பகுப்பு:1832 பிறப்புகள்
மாற்றுப் பள்ளி

ஒரு **மாற்றுப் பள்ளி** (alternative school) என்பது, பரவலாக இருக்கும் பாடத்திட்டம் மற்றும் பாரம்பரியமற்ற கல்வி முறைகளைக் கொண்ட ஒரு கல்வி நிறுவனமாகும். பாரம்பரியக் கல்வி முறைகளைப் போலன்றி இத்தகைய பள்ளிகள், வலுவான அரசியல் சிந்தனைகள், அறிவார்ந்த அல்லது தத்துவ நோக்குநிலைகளைக் கொண்டுள்ளன.

மற்ற பள்ளிகள், திறமையான மாணவர்கள், சிறப்புத் தேவைகளைக் கொண்ட குழந்தைகள், இடைநின்ற மாணவர்கள் போன்றவர்களுக்கானவையாக இருக்கும் போது சில பள்ளிகள் ஒரு கலாச்சாரத்தில் பயன்படுத்தப்படும் பிரதான கற்பித்தல் முறையிலிருந்து வேறுபட்ட கற்பித்தல் அணுகுமுறைகளை அடிப்படையாகக் கொண்டவையாக இருக்கலாம்.

## இந்தியா
இந்தியாவில், மாற்றுப் பள்ளிகள் தொடர்பான நீண்ட வரலாறு உள்ளது. கிமு 1500 முதல் கிமு 500 வரையிலான வேத மற்றும் குருகுலக் கல்வி முறைகள், மாணவர்களிடையே தொழிற் திறன்கள், கலாச்சாரம், ஆன்மீக அறிவொளியைப் பெறுவதை வலியுறுத்தியது. எனவே, கல்வியின் நோக்கமானது, மாணவர்களை வாழ்க்கையின் பல்வேறு அம்சங்களில் மேம்படுத்துவதோடு சமூக சேவையையும் உறுதி செய்வதாக இருந்தது. இருப்பினும், உள்ளூர் பொருளாதாரங்களின் வீழ்ச்சியும் காலனித்துவ ஆட்சியாளர்களின் வருகையும் இந்த அமைப்பு வீழ்ச்சியடைவதற்கு காரணமாக அமைந்தது. 1835 ஆம் ஆண்டின் ஆங்கிலக் கல்விச் சட்டப் பரிந்துரைக்கப்பட்டபடி, ஆங்கிலவழிக் கல்வி போன்ற சில குறிப்பிடத்தக்க சீர்திருத்தங்கள் அறிமுகப்படுத்தப்பட்டன. இன்றைய பெரும்பாலான பள்ளிகள் காலனித்துவ சகாப்தத்தில் உருவாக்கப்பட்ட முறையைப் பின்பற்றுகின்றன. விடுதலை பெற்றதிலிருந்து பல ஆண்டுகளில், பள்ளி வலையமைப்பை விரிவுபடுத்துதல், கல்வித் தேவைகளுக்கு ஏற்ப பாடத்திட்டத்தை வடிவமைத்தல், தாய் மொழியைக் கற்பித்தல் போன்றவற்றிற்கு அரசு கவனம் செலுத்தியுள்ளது. பத்தொன்பதாம் நூற்றாண்டின் இறுதியில், பல சமூக சீர்திருத்தவாதிகள் சமகால கல்வி முறைக்கு மாற்று வழிகளை ஆராயத் தொடங்கினர். விவேகானந்தர், தயானந்த் சரஸ்வதி, ஜோதிபா புலே, சாவித்ரிபாய் புலே, சையத் அகமது கான் ஆகியோர் சமூக மீளுருவாக்கம், சமூக ஏற்றத்தாழ்வுகளை அகற்றுதல், மாற்றுப் பள்ளிகள் மூலம் பெண் கல்வியை மேம்படுத்துதல் போன்ற பணிகளை மேற்கொண்ட முன்னோடிகள் ஆவர். இருபதாம் நூற்றாண்டின் முற்பகுதியில் கல்வியாளர்கள் பிரதான பள்ளிகளில் காணப்படும் குறைபாடுகளைக் களையும் வகையில் மாற்றுப் பள்ளிகளின் மாதிரிகளை உருவாக்குகிறார்கள். ரவீந்திரநாத் தாகூரின் சாந்தி நிகேதன், ஜிட்டு கிருஷ்ணமூர்த்தி இரிஷி பள்ளத்தாக்குப் பள்ளி, ஸ்ரீ அரவிந்தோ, அன்னையின் ஸ்ரீ அரவிந்தர் சர்வதேச கல்வி மையம் மற்றும் வால்டனின் பாதை காந்தப் பள்ளி ஆகியவை இதற்கான சில எடுத்துக்காட்டுகளாகும்.

## மேற்கோள்கள்


பகுப்பு:பள்ளி வகைகள்
பகுப்பு:பள்ளிக் கலைச்சொல்லியல்
ஆங்கிலவழிக் கல்வி

**ஆங்கிலவழிக் கல்வி** (English-medium education) என்பது ஆங்கிலத்தினை பயிற்று மொழியாகக் கொண்டு மேற்கொள்ளப்படும் கற்பித்தல் முறையினைக் குறிப்பதாகும். குறிப்பாக, ஆங்கிலம் மாணவர்களின் தாய்மொழியாக இல்லாத இடங்களில் கற்பிக்கப்படுவதனைக் குறிக்கிறது.

ஆங்கிலவழிக் கல்வி என்பது பிரித்தானிய ஆட்சியின் விரிவாக்கத்துடன் தொடர்புடையது. இரண்டாம் உலகப் போருக்குப் பின்னர் அமெரிக்காவின் பொருளாதார வளார்ச்சியும் கலாச்சார செல்வாக்கும், இணையம் மற்றும் பிற தொழில்நுட்பங்களின் விரைவான பரவலைப் போலவே, ஆங்கில மொழியின் தாக்கத்தை உலகளவில் மேலும் அதிகரித்துள்ளது. இதன் விளைவாக, ஆங்கிலம் பிரதான மொழியாக இல்லாத பல மாநிலங்களில் ஆங்கிலவழிக் கல்விப் பள்ளிகள் உள்ளன. சர்வதேசமயமாக்கலை நோக்கிய சமீபத்திய போக்கு காரணமாக, அதிக எண்ணிக்கையிலான பட்டப்படிப்புகள், குறிப்பாக முதுகலை மட்டத்தில், ஆங்கிலவழிக் கல்வி மூலம் கற்பிக்கப்படுகின்றன.

## நாடு வாரியாக

### பிரித்தானிய இராச்சியம்
18ஆம் நூற்றாண்டில் நாட்டின் பெரும்பாலான பகுதிகளில் உள்ள ஒவ்வொரு கோயில், மசூதி அல்லது கிராமத்திற்கும் ஒரு பள்ளி இருந்ததால், உள்நாட்க் கல்வி பரவலாக இருந்தது என்று பிரித்தானியப் பதிவுகள் காட்டுகின்றன. கற்பிக்கப்பட்ட பாடங்களில் வாசிப்பு, எழுத்து, எண்கணிதம், இறையியல், சட்டம், வானியல், உருவகவியல், நெறிமுறைகள், மருத்துவ அறிவியல் மற்றும் மதம் ஆகியவை அடங்கும். பள்ளிகளில் சமூகத்தின் அனைத்து பிரிவுகளையும் சேர்ந்த மாணவர்கள் கல்வி கற்றனர்.

1813 ஆம் ஆண்டின் சாசனச் சட்டம், இந்தியக் கல்வி முறையில், தாய்மொழியுடன் ஆங்கிலமும் கற்பிக்கப்படும் என்று தீர்ப்பளித்தது. 

தற்போதைய கல்வி முறை, 19 ஆம் நூற்றாண்டில் தாமஸ் பேபிங்டன் மெக்காலே பரிந்துரைகளைத் தொடர்ந்து ஆங்கிலேயர்களால் அறிமுகப்படுத்தப்பட்டு நிதியளிக்கப்பட்டது. இந்தியப் பாரம்பரியக் கல்வி முறைகள் பிரித்தானிய அரசாங்கத்தால் அங்கீகரிக்கப்படவில்லை, அதன் பின்னர் அவை வீழ்ச்சியடைந்து வருகின்றன.

தாமஸ் மெக்காலேயின் பிரபலமற்ற 'ஆங்கிலக் கல்விச் சட்டம்' (1835) அத்தகைய கொள்கையின் நிரல்களை வெளிப்படையாகவும் மறைமுகமாகவும் உள்ளடக்கியது.

## மேற்கோள்கள்

பகுப்பு:பேரரசுவாதம்
பகுப்பு:கல்வியின் வரலாறு
பகுப்பு:பயிற்று மொழி
எம். கமலாத்தாள்

**எம். கமலாத்தாள்** (*M Kamalathal*) என்பவர் தமிழ்நாடு கோயம்புத்தூர் மாவட்டத்தினைச் சார்ந்தவர். இவரைப் பாசமாக *[[இட்லி]] அம்மா* (அம்மா மற்றும் பாட்டிமா) என்று இப்பகுதி மக்கள் அழைக்கின்றனர். இவர் இடம்பெயர்ந்த தொழிலாளர்கள் மற்றும் தேவைப்படுபவர்களுக்கு இட்லி தயாரிப்பதிலும் விற்பனை செய்வதிலும் இவர் செய்த பணிக்காக அறியப்பட்ட ஓர் இந்தியச் சமூக சேவகர் ஆவார்.

## சமூகப் பணிகள்
கோயம்புத்தூர் நகரின் புறநகரில் உள்ள வடிவேலம்பாளையத்தில் வசிக்கும் கமலாத்தாள், தனது தன்னலமற்ற சேவை மற்றும் குறைந்த இலாபத்தில் வணிகம் செய்வதால் பெயர் பெற்றவர். இவர் ஒவ்வொரு நாளும் சுமார் 600 இட்லி சாம்பார் மற்றும் சட்னி பக்க உணவுகளுடன் ஒரு இட்லி 1 ரூபாய் என விற்கிறார். இவை அனைத்தினையும் இவர் தனியாகவே தயாரிக்கிறார். இவரின் சேவையினை அறிந்த மகேந்திரா நிறுவனம் இவருக்கு வீட்டினையும் நவீன சமையலறையினையும் கட்டிக்கொடுத்தனர். இவரை இந்தியப் பிரதமர் நரேந்திர மோதி தனது மனதின் குரல் நிகழ்ச்சியிலும், தமிழக முதல்வர் மு. க. ஸ்டாலின் தமிழக அரசு பள்ளி மாணவர்களுக்கு காலை உணவு வழங்கும் திட்டத்தினை துவக்கி வைக்கும்போது சிறப்பித்தார்.

## மேற்கோள்கள்

பகுப்பு:கோயம்புத்தூர் மாவட்ட மக்கள்
பகுப்பு:வாழும் மக்கள்
பகுப்பு:இந்திய சமூகசேவகர்கள்
தூக்குதுரை

**தூக்குதுரை** (*Thookudurai*) என்பது 2024 ஆம் ஆண்டு டேனிஸ் மஞ்சுநாத் இயக்கத்தில் வெளிவந்த இந்தியத் தமிழ் நகைச்சுவை நாடகத் திரைப்படமாகும். இப்படத்தில் யோகி பாபு, இனியா மகேஷ் ஆகியோர் முக்கிய வேடங்களில் நடித்திருந்தனர். இப்படத்தை அரவிந்த் வெள்ளையபாண்டியன், அன்புராசு கணேசன் ஆகியோர் தயாரித்தனர்.  ஓபன் கேட் பிக்சர்சு பதாகையின் கீழ் வினோத் குமார், தங்கராஜு இணைந்து தயாரித்தனர்.

## நடிகர்கள்

## தயாரிப்பு
படத்தின் முதல் தோற்றம் 2023 நவம்பர் 20 அன்று வெளியிடப்பட்டது. அதன் பின்னர் படத்தின் தூண்டோட்டம் வெளியிடப்பட்டது.

## பாடல்கள்
இப்படத்திற்கு கே. எஸ். மனோஜ் இசையமைத்திருந்தார்.

## வரவேற்பு
சினிமா எக்ஸ்பிரஸின் பி. ஜெயபுவனேஸ்வரி "இதுபோன்ற தருணங்கள் எளிமையான இலட்சியங்களுடன் ஏராளமான படங்களாக இருக்க வேண்டுமென நான் விரும்புகிறேன்" என்று கூறினார்.டைம்ஸ் நவின்  ரைசா நசுரீன் ஐந்திற்கு மூன்று என மதிப்பீடு செய்து, "யோகி பாபுவின் படம் ஒரு சிரிப்புக் கலவரத்தை உறுதியளிக்கிறது" என்று கூறினார். 

## மேற்கோள்கள்

## வெளி இணைப்புகள்
* 
பகுப்பு:2024 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள் 
பகுப்பு:இந்திய நகைச்சுவைத் திரைப்படங்கள்
பகுப்பு:யோகி பாபு நடித்த திரைப்படங்கள்